હેરી કેનની હેટ્રિગની મદદથી ઈંગ્લેન્ડે રવિવારે પનામાને 6-1થી પરાજય આપીને રશિયામાં રમાઈ રહેલા ફૂટબોલ વર્લ્ડ કપના રાઉન્ડ-16માં પ્રવેશ કરી લીધો હતો. ઈંગ્લેન્ડનું પ્રદર્શન કેટલું આક્રમક રહ્યું હતું તેનો ખ્યાલ પ્રથમ હાફમાં આવી જાય છે જેમાં તેણે પાંચ ગોલ નોંધાવી દીધા હતા. સુકાની હેરી કેને વધુ એક વખત અપેક્ષા પ્રમાણેનું પ્રદર્શન કરતા ત્રણ ગોલ નોંધાવ્યા હતા અને આ સાથે જ તે વર્તમાન વર્લ્ડ કપમાં પાંચ ગોલ સાથે સૌથી વધુ ગોલ નોંધાવવામાં ક્રિસ્ટિયાનો રોનાલ્ડો કરતા આગળ નીકળી ગયો છે. ગોલના અંતરથી ઈંગ્લેન્ડનો ફિફા ટુર્નામેન્ટમાં (વર્લ્ડ કપ અને યુરોપિયન ચેમ્પિયનશિપ) સૌથી મોટો વિજય હતો.